ข้อบังคับสภาทนายความข้อบังคับสภาทนายความว่าด้วยการฝึกอบรมวิชาว่าความพ.ศ. ๒๕๒๙ อาศัยอำนาจตามความในมาตรา ๒๗ (๓) และมาตรา ๓๘และด้วยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความออกข้อบังคับว่าด้วยการฝึกอบรมวิชาว่าความไว้ดังต่อไปนี้ข้อ ๑ ข้อบังคับนี้เรียกว่าข้อบังคับสภาทนายความ ว่าด้วยการฝึกอบรมวิชาว่าความ พ.ศ. ๒๕๒๙ข้อ ๒[๑] ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้สำนักฝึกอบรม หมายถึง สำนักฝึกอบรมวิชาว่าความแห่งสภาทนายความคณะกรรมการ หมายถึง คณะกรรมการอำนวยการสำนักฝึกอบรมวิชาว่าความแห่งสภาทนายความซึ่งคณะกรรมการสภาทนายความได้แต่งตั้งให้เป็นผู้ควบคุมและบริหารกิจการตามข้อบังคับนี้ผู้อำนวยการ หมายถึง ผู้อำนวยการสำนักฝึกอบรมวิชาว่าความแห่งสภาทนายความซึ่งคณะกรรมการสภาทนายความแต่งตั้งหมวด ๑สำนักฝึกอบรมวิชาว่าความแห่งสภาทนายความ ข้อ ๔ ให้สภาทนายความจัดตั้งสำนักฝึกอบรมวิชาว่าความเรียกว่า สำนักฝึกอบรมวิชาว่าความแห่งสภาทนายความ เพื่อฝึกอบรมหลักปฏิบัติเบื้องต้นในการว่าความฝึกอบรมมารยาททนายความ และการประกอบวิชาชีพทางกฎหมายข้อ ๕ ผู้เข้ารับการฝึกอบรมวิชาว่าความต้องมีคุณสมบัติดังต่อไปนี้(๑) มีสัญชาติไทย(๒)[๒]สำเร็จการศึกษาปริญญาตรี หรืออนุปริญญาทางนิติศาสตร์หรือประกาศนียบัตรในวิชานิติศาสตร์ ซึ่งเทียบได้ไม่ต่ำกว่าปริญญาตรี หรืออนุปริญญาหรือปริญญาตรีนิติศิลปศาสตรบัณฑิตทางกฎหมาย (นศ.บ) [Juris Doctor (J.D.) หรือ Doctor of Jurisprudence]จากสถาบันการศึกษาในประเทศหรือต่างประเทศซึ่งสภาทนายความเห็นว่าสถาบันการศึกษานั้นมีมาตรฐานการศึกษาที่ผู้ได้รับปริญญาตรี หรืออนุปริญญาหรือประกาศนียบัตรควรเป็นทนายความได้(๓) ไม่เป็นผู้มีความประพฤติเสื่อมเสียหรือบกพร่องในศีลธรรมอันดีและไม่เป็นผู้ได้กระทำการใดซึ่งแสดงให้เห็นว่าไม่น่าไว้วางใจในความซื่อสัตย์สุจริต(๔) ไม่อยู่ในระหว่างต้องโทษจำคุกโดยคำพิพากษาถึงที่สุดให้จำคุก(๕) ไม่เป็นโรคติดต่อซึ่งเป็นที่รังเกียจแก่สังคมผู้เข้ารับการฝึกอบรมวิชาว่าความซึ่งได้ผ่านการฝึกอบรมที่จัดโดยสำนักฝึกอบรมตามหลักสูตรและวิธีการที่กำหนดไว้ในข้อบังคับนี้เท่านั้นมีสิทธิขอจดทะเบียนเป็นทนายความเว้นแต่ผู้ที่ได้เคยปฏิบัติหน้าที่เกี่ยวกับการพิจารณาคดีในศาลมาแล้วไม่น้อยกว่า ๒ปี อาจขอให้คณะกรรมการพิจารณาสั่งยกเว้นให้จดทะเบียนและรับใบอนุญาตเป็นทนายความได้โดยไม่ต้องเข้ารับการฝึกอบรมตามข้อบังคับนี้ข้อ ๖ ให้ผู้อำนวยการเป็นผู้บริหารกิจการของสำนักฝึกอบรมตามนโยบายหรือมติของคณะกรรมการข้อ ๗ ให้มีคณะกรรมการคณะหนึ่งซึ่งแต่งตั้งโดยคณะกรรมการสภาทนายความเรียกว่า คณะกรรมการอำนวยการสำนักฝึกอบรมแห่งสภาทนายความ ประกอบด้วยผู้อำนวยการซึ่งทำหน้าที่เป็นประธานกรรมการและกรรมการอื่นซึ่งคณะกรรมการสภาทนายความแต่งตั้งรวมไม่เกิน ๑๕ คน ทั้งนี้ ให้นายกอุปนายกเลขาธิการสภาทนายความ เป็นที่ปรึกษาโดยตำแหน่งข้อ ๘ ให้คณะกรรมการดำรงตำแหน่งเท่ากับวาระของคณะกรรมการสภาทนายความซึ่งเป็นผู้แต่งตั้งให้เข้ารับตำแหน่งคณะกรรมการสภาทนายความอาจมีมติให้กรรมการคนใดคนหนึ่งหรือทั้งคณะ พ้นจากตำแหน่งก่อนครบวาระก็ได้และจะแต่งตั้งบุคคลใดบุคคลหนึ่งเป็นกรรมการแทนกรรมการที่ตาย ลาออกหรือต้องพ้นตำแหน่งก่อนวาระก็ได้คณะกรรมการหรือกรรมการที่ได้รับแต่งตั้งแทนนี้ให้อยู่ในตำแหน่งได้เท่าวาระของกรรมการที่ตนแทนข้อ ๙ ในกรณีที่คณะกรรมการพ้นจากตำแหน่งทั้งคณะไม่ว่าจะเป็นการพ้นจากตำแหน่งตามวาระหรือก่อนครบกำหนดวาระก็ตามให้ผู้อำนวยการยังคงรักษาการในตำแหน่งเช่นนั้นต่อไปจนกว่าจะมีคณะกรรมการชุดใหม่เข้ามารับหน้าที่ข้อ ๑๐ ให้คณะกรรมการมีอำนาจหน้าที่ ดังต่อไปนี้(๑) กำหนดนโยบายและแนวปฏิบัติในการบริหารกิจการสำนักฝึกอบรมให้บรรลุตามวัตถุประสงค์ของสภาทนายความ(๒) กำหนดรายละเอียดของหลักสูตรการศึกษาและฝึกอบรมตลอดจนเปลี่ยนแปลงหรือปรับปรุงรายละเอียดเกี่ยวกับวิธีการศึกษาและฝึกอบรมให้เหมาะสมกับสภาพความเป็นจริง(๓) กำหนดค่าธรรมเนียมหรือค่าลงทะเบียนที่จะพึงเรียกเก็บจากผู้เข้ารับการฝึกอบรมแต่ต้องไม่เกินสามพันบาท(๔) จัดทำประมาณการรายรับ-รายจ่าย และรายงานเกี่ยวกับฐานะทางการเงินของสำนักฝึกอบรมเสนอต่อคณะกรรมการสภาทนายความเพื่อให้ความเห็นชอบ(๕) จัดทำรายงานการฝึกอบรมเพื่อเสนอต่อคณะกรรมการสภาทนายความ(๖) คัดเลือก แต่งตั้ง และสับเปลี่ยนผู้บรรยายผู้ทดสอบและผู้ควบคุม หรือผู้ให้การฝึกอบรมตามที่เห็นสมควร(๗) แต่งตั้งและถอดถอนที่ปรึกษาหรือคณะที่ปรึกษาซึ่งคณะกรรมการแต่งตั้งได้ตามที่เห็นสมควร(๘) ปฏิบัติหน้าที่อื่น ๆ ที่จำเป็นและสมควรเพื่อให้กิจการของสำนักฝึกอบรมสำเร็จผลลงด้วยดีข้อ ๑๑ ให้ผู้อำนวยการเป็นผู้กำหนดนัดและเรียกประชุมคณะกรรมการได้ตามความจำเป็นและเหมาะสมในการประชุมคณะกรรมการจะต้องมีกรรมการเข้าร่วมประชุมอย่างน้อยกึ่งหนึ่งจึงจะเป็นองค์ประชุมให้ผู้อำนวยการหรือกรรมการที่ผู้อำนวยการมอบหมายทำหน้าที่เป็นประธานที่ประชุมมติของที่ประชุมคณะกรรมการให้ถือเสียงข้างมากในกรณีที่คะแนนเสียงเท่ากัน ให้ประธานที่ประชุมมีสิทธิออกเสียงเพิ่มขึ้นอีกเสียงหนึ่งเป็นเสียงชี้ขาดหมวด ๒หลักสูตร ข้อ ๑๒ ให้สำนักฝึกอบรมจัดให้มีการฝึกอบรมวิชาว่าความเป็นประจำทุกปีปีละไม่น้อยกว่า ๑ ครั้งข้อ ๑๓ หลักสูตรการฝึกอบรมวิชาว่าความ แบ่งเป็น ๒ภาค ดังนี้(๑) ภาคทฤษฎี ให้สำนักฝึกอบรมกำหนดการอบรมภาคทฤษฎีโดยมีระยะเวลาให้ฝึกอบรมไม่น้อยกว่า ๙๐ ชั่วโมง ในเรื่องต่าง ๆ ดังต่อไปนี้ก. มรรยาทและจริยธรรมทนายความข. วิธีดำเนินกระบวนพิจารณาตามกฎหมายวิธีพิจารณาความแพ่งค. วิธีดำเนินกระบวนพิจารณาตามกฎหมายวิธีพิจารณาความอาญาง. วิธีดำเนินกระบวนพิจารณาตามกฎหมายอื่นจ. หลักการให้คำปรึกษากฎหมาย(๒) ภาคปฏิบัติ ให้ฝึกอบรมภาคปฏิบัติเป็นเวลาไม่น้อยกว่า ๖เดือนการฝึกอบรมภาคปฏิบัติอาจกระทำได้โดยให้ผู้เข้ารับการฝึกอบรมฝึกหัดงานที่สำนักฝึกอบรมหรือที่สำนักงานทนายความก็ได้แต่ระยะเวลาฝึกหัดงานแห่งใดแห่งหนึ่งหรือทั้งสองแห่งรวมกันต้องไม่น้อยกว่าระยะที่กำหนดในวรรคแรกหมวด ๓เบ็ดเตล็ด ข้อ ๑๔ คณะกรรมการมีสิทธิที่จะคัดชื่อผู้เข้ารับการฝึกอบรมออกจากทะเบียนหรือสั่งพักการฝึกอบรมได้ ตามระยะเวลาที่เห็นสมควร หากปรากฏว่าผู้เข้ารับการฝึกอบรมขาดคุณสมบัติหรือประพฤติตนไปในทางที่อาจจะทำให้เกิดความเสื่อมเสียหรือความเสียหายแก่สำนักฝึกอบรมหรือแก่สภาทนายความข้อ ๑๕ ให้ผู้อำนวยการโดยความเห็นชอบของคณะกรรมการประกาศกำหนดเวลาทำการของสำนักฝึกอบรมกำหนดเวลาฝึกอบรม กำหนดการสอบและการวัดผล กำหนดการสัมมนาหรือการประชุม ตลอดจนวันหยุดทำการแต่ละปีเป็นการล่วงหน้าหมวด ๔บทเฉพาะกาล ข้อ ๑๖ ให้ผู้ที่ผ่านการอบรมวิชาว่าความของสมาคมทนายความแห่งประเทศไทยรุ่น ๑๑ และรุ่น ๑๒ ประจำปี ๒๕๒๗ และปี ๒๕๒๘ ตามลำดับ และได้รับวุฒิบัตรแล้วเป็นผู้ผ่านการฝึกอบรมวิชาว่าความตามข้อบังคับนี้ประกาศ ณ วันที่ ๑๙ มิถุนายน พ.ศ. ๒๕๒๙คำนวณ ชโลปถัมภ์นายกสภาทนายความข้อบังคับสภาทนายความว่าด้วยการฝึกอบรมวิชาว่าความ (ฉบับที่ ๒) พ.ศ. ๒๕๕๒[๓]มณฑิตา/ผู้จัดทำ๒ พฤศจิกายน ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่มที่ ๑๐๓/ตอนที่ ๑๐๓/ฉบับพิเศษ หน้า๖/๑๙ มิถุนายน ๒๕๒๙[๒] ข้อ ๕ (๒)แก้ไขเพิ่มเติมโดยข้อบังคับสภาทนายความ ว่าด้วยการฝึกอบรมวิชาว่าความ(ฉบับที่ ๒)พ.ศ. ๒๕๕๒[๓] ราชกิจจานุเบกษาเล่ม ๑๒๖/ตอนพิเศษ ๕๑ ง/หน้า ๘๙/๘ เมษายน ๒๕๕๒